אוטרנטו

אוטרנטו (באיטלקית: Otranto), היא עיירת חוף בנפת לצ'ה במחוז פוליה בדרום איטליה, באזור פורה שנודע בעבר בזכות גזע הסוסים שגדלו בו. אוטרנטו הוכתרה כאחת מן "הכפרים היפים ביותר באיטליה" .

== היסטוריה ==
המבצר
מפה היסטורית של אוטרנטו מאת [[פירי ראיס]]
אוטרנטו נבנתה על חורבות העיר היוונית העתיקה כחלק מיוון הגדולה Hydrus (ביוונית: Ὑδροῦς) או Hydruntum (בלטינית), הידועה גם בשם Hydrunton, Hydronton או Hydruntu. אוטרנטו הייתה עיירה ממוצא מסאפי (אילירי), אשר במלחמות פירוס וחניבעל צידדה בכוחות שלחמו נגד רומא.

בתקופה הרומית העיירה הייתה במעמד עיר. מכיוון שהנמל שלה היה הקרוב ביותר לחוף המזרחי של הים האדריאטי האיטלקי. הנמל היה חשוב יותר מברונדיסיום (ברינדיזי בהווה). תחת הקיסרים הרומאים הנמל שימש כנקודת יציאה למזרח, לכיוון אפולוניה, (באלבניה הנוכחית).

במאה ה-8, העיירה הייתה זמן מה ברשות הדוכס ארצ'יס השני מבנבנטו .

ב-17 באוגוסט 928, העיר נכבשה ונבזזה על ידי צי פאטימי בפיקודו של סאביר אל-פאטה (صابر الفتى) ותושביה נלקחו כעבדים לצפון אפריקה. בהמשך, היא נשארה בידי קיסרי האימפריה הביזנטית והייתה בין הערים האחרונות במחוז פוליה שנכנעו לרובר גיסקאר דה אוטוויל ב-1068 ולאחר מכן הפכה לחלק מנסיכות טרנטו . בימי הביניים ליהודים היה בית ספר במקום.

=== הפלישה העות'מאנית ===
גולגולות של "המרטירים מאוטרנטו" המוצגות בקתדרלת אוטרנטו
בשנת 1480, שלח הסולטאן מהמט השני צי עות'מאני לפלוש לרומא בפיקודו של גדיק אחמד פאשה . הכוח הגיע לחופי פוליה ב-28 ביולי 1480 והעיר נכבשה תוך שבועיים, ב-11 באוגוסט 1480. כל הגברים נטבחו על ידי העות'מאנים המנצחים. מתוך 22,000 התושבים נותרו בחיים רק 10,000. כ-800 אזרחים נערפו לאחר שסירבו להתאסלם, ובאותו אירוע נהרג גם הארכיבישוף סטפנו פנדינלי . הם הוכרזו על ידי האפיפיור פרנציסקוס ב-12 במאי 2013, כ"קדושי אוטרנטו".<ref></ref>

בין אוגוסט לספטמבר 1480, הממלכות האיטלקיות והאירופיות לא הצליחו לעזור לפרדיננדו הראשון, מלך נאפולי, ולאחר מכן גם לא הצליחו לעזור לרפובליקה של גנואה.<ref>G. Conte, [https://www.academia.edu/14526373/Una_flotta_siciliana_ad_Otranto_1480_ Una flotta siciliana ad Otranto (1480)], in "Archivio Storico Pugliese", a. LXVII, 2014</ref> בשנת 1481, האפיפיור, בבהלה, קרא למסע צלב שיובל על ידי המלך פרדיננדו מנאפולי ואליו הצטרפו חיילי המלך ההונגרי מתיאש קורווינוס. העות'מאנים שלטו בעיר במשך 13 חודשים. מהמט השני מת בדרכו לכבוש את שאר איטליה.<ref></ref> יורשו, הסולטן באיזיט השני, הורה לתלות את הגדיק אחמד פאשה. ב-11 בספטמבר 1481, העות'מאנים נטשו את העיר.

בשנת 1537, ח'יר א-דין פאשה, המכונה "ברברוסה" (1478–1546), שהיה שודד ים, מדינאי ואדמירל עות'מאני בשירות הסולטאן סולימאן הראשון ואביו, שפעל בים התיכון, ניסה לכבוש מחדש את אוטרנטו ואת מבצר קסטרו, אך הוא נהדף מהעיר ומשאר חלקי פוליה.

=== מלחמות נפוליאון ===
בשנת 1804 נאלצה העיר להקים חיל מצב צרפתי שהתיישב שם כדי לצפות בתנועות הצי האנגלי. שם חיל המצב נקרא בצרפתית אוטרנטה (Otrante) חיל המצב הוקם על ידי אצולת הקיסרות הצרפתית הראשונה, בממלכת נפוליאון של נאפולי עבור ג'וזף פושה, שר המשטרה של נפוליאון (1809). באותה שנת 1809 נפוליאון העניק לפושה את תואר האצולה הדוכס ד'אוטרנטה (Duc d'Otrante).
מול הים
=== מלחמת העולם הראשונה ===
במהלך מלחמת העולם הראשונה הצי האיטלקי-צרפתי-בריטי של מדינת ההסכמה ארגן את סגר אוטרנטו. ההסגר הימי שהטילו מדינות ההסכמה במצר אוטרנטו התפרש מברינדיזי שבאיטליה לאי קורפו שבצד האלבני שבים האדריאטי ומטרתו הייתה למנוע מהצי האוסטרו-הונגרי לצאת לים התיכון ולאיים על פעילות כוחות מדינות ההסכמה. בין 13–15 במאי 1917 הצי האוסטרו-הונגרי בראשות הקפטן מיקלוס הורטי תקף את ספינות הסגר הימי. בקרב שהתקיים במיצר אוטרנטו טובעו מספר ספינות בריטיות וצרפתיות.<ref>Carlo Stasi, Otranto e l'Inghilterra (episodi bellici in Puglia e nel Salento), in Note di Storia e Cultura Salentina, anno XV, pp. 127–159, (Argo, Lecce, 2003), Paul G. Halpern, The Battle of the Otranto Straits (controlling the Gateway to the Adriatic in WWI) (Bloomington, I.U.P. 2004).</ref>

=== מלחמת העולם השנייה ===
במהלך מלחמת העולם השנייה בין 11–12 בנובמבר 1940, הצי הבריטי פשט על מצר אוטרנטו כתמרון הסחה.<ref>Carlo Stasi, Otranto e l'Inghilterra (episodi bellici in Puglia e nel Salento), in Note di Storia e Cultura Salentina, anno XV, pp. 127–159, (Argo, Lecce, 2003), Carlo Stasi, Otranto nel Mondo. Dal "Castello" di Walpole al "Barone" di Voltaire (Editrice Salentina, Galatina 2018) , Thomas P. Lowry, The Attack on Taranto (Stackpoole Books paperbacks, 2000)</ref>

== גאוגרפיה ==
העיירה ממוקמת בחוף המזרחי של חצי האי סלנטו ("העקב" של ה"מגף" האיטלקי). מצר אוטרנטו, ששמו כשם העיר, מחבר את הים האדריאטי עם הים היוני ומפריד בין איטליה לאלבניה. הנמל של אוטרנטו קטן ויש בו מעט מסחר. המגדלור "Faro della Palascìa" נמצא במרחק של כ-5 קילומטרים דרומית-מזרחית לאוטרנטו, והוא מסמן את הנקודה המזרחית ביותר של איטליה.

כ-50 קילומטרים דרומית לעיירה שוכנת העיירה סנטה מריה די לאוקה (נקראת כך בשל הצוקים הלבנים שלה; leukos ביוונית פירושו לבן).<ref>Nicolaos Lorentis: Lexicon ton archaion kyrion onomaton tis mythologias, istorias kai geographias. "Λευκά, τα, Leuca. Πόλις της Καλαβρίας χωρας έν τή Κάτω Ιταλία, τανύν S. Maria di Leuca. Leucá, town of Calabria in southern Italy, present-day Santa Maria di Leuca", Vienna 1837, page 179</ref> זהו הקצה הדרום-מזרחי של איטליה, לשון היבשה Iapygium או Sallentinum העתיק, Punta Meliso בשמו המודרני. האזור שבין הצוק הזה לאוטרנטו מיושב בצפיפות ופורה במיוחד.
האזור המשתרע בין אוטרנטו לסנטה מריה די לאוקה הוא חלק מפארק החוף הטבעי האזורי שנקרא "קוסטה אוטרנטו – סנטה מריה די לאוקה ובוסקו די טריקאסה" , אחד המתוירים ביותר בתחומי פוליה. בטריטוריה זו נמצאות אטרקציות טבעיות והיסטוריות רבות, בהן המפרצון הסלעי צ'ולו .
=== אקלים ===
אוטרנטו נמצאת באזור אקלים סובטרופי לח ים תיכוני (לפי סיווג אקלים Köppen "Cfa") עם קיץ ארוך וחם וחורפים קצרים וקרירים.
<div style="width:100%">

== אתרים מרכזיים ==
הקתדרלה של אוטרנטו
Torre Sant'Emiliano, לא רחוק ממגדלור פאלאשה (Palascìa)
הנמל של אוטרנטו נראה מהמרכז ההיסטורי
יצירות אמנות המעטרות את קירות כנסיית סן פייטרו וכן רצפת פסיפס מרהיבה בקתדרלה שנחנכה במאה ה-11, נשארו בעיר שנשלטה בעבר על ידי האימפריה הביזנטית. מהמצודה הגדולה (Castello Aragonese) נשקף הים ומימיו הנקיים בצבעי הטורקיז. האתרים המרכזיים של אוטרנטו כוללים את:
* המצודה האראגונזית (Castello Aragonese), שבוצרה על ידי הקיסר פרידריך השני ונבנתה מחדש על ידי אלפונסו השני מנאפולי בשנים 1485–1498.
* הקתדרלה של אוטרנטו, שנחנכה בשנת 1088, נבנתה על ידי רוג'רו הראשון, רוזן סיציליה ועוטרה מאוחר יותר (בערך 1163), על ידי הבישוף ג'ונתס, ברצפת פסיפס, עם ייצוגים הכוללים נושאים מהברית הישנה (מהתנ"ך) ואחרים. הספרייה של הקתדרלה נקנתה כמעט כולה על ידי בסריון .
* כנסיית סן פייטרו, עם ציורי קיר ביזנטיים.
* הקטקומבות של טורה פינטה.
* Idro, נהר קטן שממנו נגזר השם אוטרנטו.

== תרבות ==
* נוף אוטרנטו מהווה תמונת רקע לספרו של המדינאי הבריטי הוראס וולפול, "טירת אוטרנטו", ממבשרי הגותיקה בספרות האנגלית. וולפול בחר את אוטרנטו על בסיס מפה של ממלכת נאפולי משום שהשם "נשמע טוב" ולא היה מודע לכך שבבמקום אכן הייתה טירה עד 1786.<ref>, Carlo Stasi, Otranto nel Mondo. Dal "Castello" di Walpole al "Barone" di Voltaire (Editrice Salentina, Galatina 2018) </ref>
* העיירה אוטרנטו מוזכרת גם ברומן המכתבים "הגבירה בתכריכים" של ברם סטוקר.

== יחסים בינלאומיים ==
=== ערים תאומות – ואחיות ===
לאוטרנטו יש הסכם שיתוף פעולה במסגרת ערים תאומות עם:

* 

== ראו גם ==
* סנטה מריה די לאוקה
* מחסום אוטרנטו
* מצר אוטרנטו
* פוליה

== קישורים חיצוניים ==

* [https://web.archive.org/web/20040919234826/http://www.arcidiocesi.otranto.le.it/ archdiocsan website] 
* [https://web.archive.org/web/20070527233325/http://www.paradoxplace.com/Perspectives/Sicily%20%26%20S%20Italy/Puglia/Otranto/Otranto.htm Adrian Fletcher's Paradoxplace – Otranto Cathedral Mosaics Photo Page]
* [http://www.webvisionitaly.com/category.php?id=251&ref_genre=&ref_item=310 סרטון וידאו באוטרנטו] 
* 

== הערות שוליים ==

קטגוריה:הים האדריאטי: ערי נמל
קטגוריה:איטליה: טירות
קטגוריה:פוליה: ערים